পল লুকাস
পল লুকাস (ইংরেজি: Paul Lukas; জন্ম: পাল লুকাস, ২৬ মে ১৮৯৪ - ১৫ আগস্ট ১৯৭১) ছিলেন একজন হাঙ্গেরিতে জন্মগ্রহণকারী মার্কিন অভিনেতা। তিনি ওয়াচ অন দ্য রাইন (১৯৪৩) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য চলচ্চিত্র ভূমিকাসমূহ হল লিটল উইমেন (১৯৩৩)-এ প্রফেসর বেয়ার, দ্য ক্যাসিনো মার্ডার কেস (১৯৩৫)-এ গোয়েন্দা ফিল ভ্যান্স, দ্য থ্রি মাস্কেটিয়ার্স (১৯৩৫)-এ অ্যাথোস, ডড্‌সওয়ার্থ (১৯৩৬)-এ আর্নল্ড ইসেলিন। তার অভিনীত সর্বশেষ চলচ্চিত্র ছিল দ্য চ্যালেঞ্জ (১৯৭০)।